Болном злату
<poem>
О, расклопи трепавице,
Разведри ми дан!
Тешка туга у срцу ми
Настанила стан.

Погледај ме, сунце моје,
Омили ми свет!
Та откада бол болујеш,
Пост’о ми је клет!

Погледај ме, разведри ме,
Оживи ми над!
Кажи оком души мојој
Неисцрпну слад:

Ох, та да се здрављу нада
Твој златали век;
Па је доста, — у том лежи
И за мене лек.

О, расклопи трепавице,
Пусти ока зрак,
Јер утеху, срећу, живот
Прoгутаће мрак.

(Из Слободе «.)
</poem>

 Извор 
Јован Грчић Миленко: Целокупна дела'', Библиотека српских писаца, Народна просвета, стр 24

Јован Грчић Миленко
Поезија